cyanic-selkie/wikianc huggingface dataset:
বাইজেন্টাইন সেনাবাহিনী
বাইজেন্টাইন অস্ত্রশস্ত্র
অনেক প্রকারের তলোয়ার"জাইফোস" তারা ব্যবহার করে থাকত, সোজা, বাঁকানো, এক হাতে ও দুই হাতে ব্যবহারের উপযোগী ইত্যাদি প্রকারের তলোয়ারের চিত্র পাওয়া যায়। স্ট্র্যাটেজিকা গ্রন্থের বর্ণনা অনুযায়ী ৬ষ্ঠ শতাব্দীতে রোমান ছোট তলোয়ারগ্লাডিয়াস -এর পরিবর্তে লম্বা ও দুই ধার বিশিষ্ট স্পাথিওন তলোয়ার ব্যবহার করা শুরু হয়, যা পদাতিক ও অশ্বারোহী উভয় সেনারাই ব্যবহার করত। ১০ম শতাব্দীতে সাইলোগ ট্যাক্টিকোরাম গ্রন্থে এ তলোয়ারের দৈর্ঘ্যের কথা বলা হয়েছে ৯৪ সেন্টিমিটার। এবং একই দৈর্ঘ্যের বাঁকানো তরবারী প্যারামেরিওন -এর উল্লেখ করা হয়েছে, যা অশ্বারোহীরা ব্যবহার করে থাকত। এ দুই ধরনের অস্ত্রই কোমর অথবা কাঁধ থেকে বেল্টের সাহায্যে ঝোলানো থাকত।
পদাতিক ও অশ্বারোহীরা সম্মুখে আঘাত হানতে বল্লম ব্যবহার করত এবং বর্শা ব্যবহার করত নিক্ষেপের জন্যে। ৬ষ্ঠ ও ৭ম শতকে অশ্বারোহীরা বল্লম ব্যবহার করত, যার মাঝ বরাবর চামড়ার ফিতা লাগানো থাকত, এবং এর সাথে পতাকা সংযুক্ত থাকত। পদাতিকদের বল্লমের (কন্টারিয়া) দৈর্ঘ্য ছিল ৪ থেকে ৪.৫ মিটার, অশ্বারোহীদের বল্লম কিছুটা ছোট থাকত। এর ফলা ছিল লোহার তৈরি।
মেনোলিয়ন নামক একটি বল্লমের বিস্তারিত বর্ণনা দেয়া হয়েছে। এটি ছিল অত্যন্ত পুরু, তরুণ ওকগাছের কাঠ দিয়ে তৈরি, এর ডগায় দীর্ঘ ফলা (৪৫-৫০ সে.মি.) যুক্ত থাকত। এটি বহন করত শক্তিশালী পদাতিক যোদ্ধারা, যাদের অস্ত্রের নামানুসারে বলা হত মেনোলিটাই। এটি শত্রুপক্ষের ক্যাটাফ্রাক্ট অশ্বারোহীদের বিরুদ্ধে কার্যকর অস্ত্র বলে বিবেচিত হত। এটি বিশেষ উদ্দেশ্যে তৈরি অস্ত্রসমূহের একটি সুন্দর উদাহরণ। হালকা পদাতিক ও অশ্বারোহী বাহিনী ৩ মিটার পর্যন্ত দৈর্ঘ্যের বর্শা বহন করত।
সজোরে আঘাত হানার জন্যে ব্যবহৃত হত মুগুর (রাবডিয়া) এবং কুড়াল (পেলেকিয়া)। ১০ম শতাব্দীতে ক্যাটাফ্রাক্ট যোদ্ধারা সম্পূর্ণ লোহা দিয়ে তৈরি মুগুর ব্যবহার করত, যার অগ্রভাগ ছয়, চার অথবা তিনকোণা বিশিষ্ট ছিল। এর সাহায্যে তারা শত্রুপক্ষের পদাতিক বাহিনীকে আঘাত হানতে হানতে অগ্রসর হতে পারত। পদাতিক যোদ্ধরার সম্মুখ সমরে মুগুর, কুঠার প্রভৃতি ব্যবহার করত; ১০ম ও ১১শ শতাব্দীর রুশ ও ভ্যারাঞ্জিয়ান যোদ্ধারা দুই হাতে বহনযোগ্য ভারি কুঠার ব্যবহার করত। বাইজেন্টাইনদের কুঠার ছিল এক ধারবিশিষ্ট, কখনো ধারের অপর পাশে তীক্ষ্ণ ফলা থাকত।
পদাতিক তীরন্দাজদের ধনুক থেকে প্রায় ৩০০ ফুট দূরত্বে তীর নিক্ষেপ করা যেত; তবে অশ্বারোহীদের ধনুক তুলনামূলক ছোট (১.২ মিটার দীর্ঘ) ছিল, যাতে সহজে বহন করা যায় এবং এর ছিলা আরো শক্ত করে টানা থাকত, এগুলো থেকে প্রায় ১৩০-১৩৫ মিটার দূরত্বে তীর নিক্ষেপ করা যেত। এছাড়া সোলেনারিয়ন নামক একপ্রকার নল ছিল যার সাহায্যে একসাথে একাধিক ছোট ছোট তীর নিক্ষেপ করা যেত। এছাড়া উল্লেখ করা আছে, ১২শ শতাব্দীর পূর্বে বাইজেন্টাইনরা পশ্চিমা ক্রুসেডার বাহিনীগুলোর ন্যায় আড়ধনু (crossbow) ব্যবহার করত যার নাম ছিল ত্‌সাংরা।
অস্ত্রশস্ত্রের নমুনা প্রমাণাদি
তথ্যচিত্র থেকে রোমান সেনাদের তলোয়ার সম্পর্কে জানা যায়, গ্ল্যাডিয়াস তলোয়ার বিলুপ্ত হওয়ার প্রমাণ মেলে। স্পাথি তলোয়ার রোমান গ্ল্যাডিয়াস- স্থান নেয়।  রোমান তলোয়ারগুলোর মত এগুলোও দুই ধারবিশিষ্ট ছিল।
তথ্যচিত্রের মধ্যে কিছু কাঠের তক্তার সন্ধান পাওয়া যায়, এমনকি তীরের ফলা, বাহুবন্ধ ইত্যাদি পাওয়া যায় যা থেকে রোমানদের তীর-ধনুক সম্পর্কে ধারণা লাভ করা যায়।
বর্মের নমুনা
যদিও অনেক চিত্রকর্ম ও কারুকাজে বর্মহীন সৈন্যদের চিত্র দেখা যায়, তবুও প্রত্নতাত্মিক গবেষণায় প্রমাণ মেলে যে রোমান বা বাইজেন্টাইন সেনারা ধাতব পাতযুক্ত বর্ম (lamellar armor), লোহার আঁকড়াবিশিষ্ট বর্ম (chain mail) ও শিরস্ত্রাণ ব্যবহার করত।
রাজারগাঁও উত্তর ইউনিয়ন
রাজারগাঁও উত্তর বাংলাদেশের চাঁদপুর জেলার অন্তর্গত হাজীগঞ্জ উপজেলার একটি ইউনিয়ন।
আয়তন
রাজারগাঁও উত্তর ইউনিয়নের আয়তন ৪,৫৪২ একর।